|  |  |  |
| --- | --- | --- |
| Darbības programmas nosaukums |  | Izaugsme un nodarbinātība |
| Prioritārā virziena numurs un nosaukums | **5.6.** | Veikt darbības, lai uzlabotu pilsētvidi, revitalizētu pilsētas, atjaunotu un attīrītu pamestas rūpnieciskās teritorijas (tai skaitā pārveidei paredzētās zonas), samazinātu gaisa piesārņojumu un veicinātu trokšņa mazināšanas pasākumus |
| Specifiskā atbalsta mērķa numurs un nosaukums | 5.6.2. | Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām |
| Projektu atlases veids |  | Ierobežota projektu atlase |
| Atbildīgā iestāde |  | Vides aizsardzības un reģionālās attīstības ministrija |

**1.VIENOTIE KRITĒRIJI**

| **Kritērijs** | **Kritērija ietekme uz lēmuma pieņemšanu**  **(P[[1]](#footnote-1))** |
| --- | --- |
| * 1. Projekta iesniedzējs atbilst MK noteikumos[[2]](#footnote-2) par specifiskā atbalsta mērķa īstenošanu projekta iesniedzējam izvirzītajām prasībām[[3]](#footnote-3). | P |
| * 1. Projekta iesnieguma veidlapa ir aizpildīta datorrakstā. | P |
| * 1. Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
| * 1. Projekta iesniedzējam un projekta sadarbības partnerim Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P |
| * 1. Projekta iesnieguma oriģinālam ir dokumenta juridiskais spēks:      1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);      2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums. | P |
| * 1. Projekta iesnieguma veidlapa ir pilnībā aizpildīta latviešu valodā atbilstoši MK noteikumos par ES fondu ieviešanas vadību noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P |
| * 1. Projekta iesnieguma finanšu dati ir norādīti *euro*. | P |
| * 1. Projekta iesnieguma finanšu aprēķins ir izstrādāts aritmētiski precīzi un ir atbilstošs projekta iesnieguma veidlapas prasībām. | P |
| * 1. Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa īstenošanu projektam noteiktajam ES fonda finansējuma apmēram. | P |
| * 1. Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa īstenošanu vai tā kārtai noteikto ES fonda maksimālo atbalsta intensitāti. | P |
| * 1. Projekta iesniegumā iekļautās kopējās izmaksas (kopējās projekta attiecināmās izmaksas, kopējās projekta neattiecināmās izmaksas un kopējās projekta izmaksas), plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa īstenošanu noteiktajām, t.sk. nepārsniedz noteikto izmaksu pozīciju apjomus un:      1. ir saistītas ar projekta īstenošanu;      2. ir nepieciešamas projekta īstenošanai (projektā norādīto aktivitāšu īstenošanai, mērķa grupas vajadzību nodrošināšanai, definētās problēmas risināšanai);      3. nodrošina projektā izvirzītā mērķa un rādītāju sasniegšanu. | P |
| * 1. Projekta īstenošanas termiņi atbilst MK noteikumos par specifiskā atbalsta mērķa īstenošanu noteiktajam projekta īstenošanas periodam. | P |
| * 1. Projekta mērķis atbilst MK noteikumos par specifiskā atbalsta mērķa īstenošanu noteiktajam mērķim. | P |
| * 1. Projekta iesniegumā plānotie sagaidāmie rezultāti un uzraudzības rādītāji ir precīzi definēti, pamatoti un izmērāmi un tie sekmē MK noteikumos par specifiskā atbalsta mērķa īstenošanu noteikto rādītāju sasniegšanu. | P |
| * 1. Projekta iesniegumā plānotās projekta darbības:      1. atbilst MK noteikumos par specifiskā atbalsta mērķa īstenošanu noteiktajam un paredz saikni ar attiecīgajām atbalstāmajām darbībām;      2. ir precīzi definētas un pamatotas, un tās risina projektā definētās problēmas. | P |
| * 1. Projekta iesniegumā plānotie publicitātes un informācijas izplatīšanas pasākumi atbilst Vispārējās regulas[[4]](#footnote-4) nosacījumiem, Ministru kabineta 2015.gada 17.februāra noteikumos Nr.87 „Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana”[[5]](#footnote-5) noteiktajam. | P |
| * 1. Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi . | P |

**2. VIENOTIE IZVĒLES KRITĒRIJI**

| **Kritērijs** | **Kritērija ietekme uz lēmuma pieņemšanu (P[[6]](#footnote-6); N/A)** |
| --- | --- |
| * 1. Projekta iesniedzējs nav grūtībās nonācis saimnieciskās darbības veicējs, kā arī tas neatbilst grūtībās nonākuša saimnieciskās darbības veicēja statusam saskaņā ar MK noteikumiem par specifiskā atbalsta mērķa īstenošanu (attiecināms, ja finansējuma saņēmējs ir saimnieciskās darbības veicējs).[[7]](#footnote-7) | P; N/A |
| * 1. Projekta sadarbības partneris atbilst MK noteikumos par specifiskā atbalsta mērķa īstenošanu noteiktajām prasībām (ja attiecināms). | P; N/A |
| * 1. Projekta iesniegumā ir definētas projekta sadarbības partnera plānotās darbības projekta ietvaros un tās atbilst MK noteikumos par specifiskā atbalsta mērķa īstenošanu noteiktajām atbalstāmajām darbībām (ja attiecināms). | P; N/A |
| * 1. Projekta iesniegumā norādītā mērķa grupa atbilst MK noteikumos par specifiskā atbalsta mērķa īstenošanu noteiktajam. | P |
| * 1. Projekta iesniedzējs apņemas nodrošināt sasniegto rezultātu uzturēšanu un nodrošināt līdzekļus rezultātu uzturēšanai pēc projekta īstenošanas pabeigšanas atbilstoši MK noteikumos par specifiskā atbalsta mērķa īstenošanu noteiktajiem termiņiem. | P |

**3.SPECIFISKIE ATBILSTĪBAS KRITĒRIJI**

| **Kritērijs** | **Kritērija ietekme uz lēmuma pieņemšanu (P[[8]](#footnote-8); N/A)** |
| --- | --- |
| * 1. Pašvaldības (projekta iesniedzēja) attīstības programma, kurā ir atspoguļots projekts, ir saskaņota Reģionālās attīstības koordinācijas padomē un projekts ir pamatots pašvaldības attīstības programmā un atspoguļots investīciju plānā. | P |
| * 1. Projekts ir iekļauts Latgales plānošanas reģiona attīstības programmas pielikumā (ja attiecināms). | P; N/A |
| * 1. Sadarbības projektu gadījumā (trešā atlases kārta):   a. sadarbības pamatā ir kopīgi sociālekonomiski mērķi;  b. projektā ar sadarbības partneri sadarbības partnera statusā ir iesaistīts vismaz viena Latgales plānošanas reģiona pašvaldība, kas nav nacionālas vai reģionālas nozīmes attīstības centrs. | P; N/A |
| * 1. Projekta iesniegumā plānotās darbības atbilst normatīvajos aktos par pašvaldību darbību noteiktajām pašvaldību autonomajām funkcijām, kā definēts Ministru kabineta noteikumos. | P |
| * 1. Projekta ietvaros tiks radītas vismaz divas darbavietas. | P |
| * 1. Projekta iesniegumā plānotās darbības nepārklājas ar darbībām, kas paredzētas darbības programmas „Izaugsme un nodarbinātība” citu specifisko atbalsta mērķu vai citu ārvalstu finanšu palīdzības instrumentu aktivitāšu ietvaros. | P |
| * 1. Projekta iesniegums atbilst valsts atbalsta nosacījumiem atbilstoši MK noteikumos par specifiskā atbalsta mērķa īstenošanu noteiktajam. | P |
| * 1. Projekta iesniedzējs ir veicis finanšu analīzi vai izmaksu un ieguvumu analīzi, ja projektā plānoti ieņēmumu. Ja ir veikta izmaksu un ieguvumu analīze, projekta ekonomiskā ienesīguma norma ir lielāka par sociālo diskonta likmi (5,5 procenti) un projekta ekonomiskā neto pašreizējā vērtība ir lielāka par nulli. | P; N/A |

**4.KVALITĀTES KRITĒRIJI**

|  |  |  |
| --- | --- | --- |
| **Kritērijs** | | **Vērtēšanas**  **sistēma – punktu skala** |
| 4.1. | **Ieguldītais ERAF finansējums infrastruktūrā vidēji uz vienu jaunu darbavietu:**  4.1.1. ne vairāk kā 31 000 *euro* pret projekta kopējo ERAF finansējumu;  4.1.2. 31 001 *euro* līdz 36 000 *euro* pret projekta kopējo ERAF finansējumu;  4.1.3. 36 001 *euro* līdz 41 000 *euro* pret projekta kopējo ERAF finansējumu;  4.1.4. ir izpildīta prasība, kas paredz, ka projekta iesniedzējs nodrošina vienas jaunas darbavietas radīšanai paredzēto izmaksu (ne vairāk kā 41 000 *euro* ERAF finansējuma) un nefinanšu investīciju komersanta, kurš guvis labumu no projekta investīcijām infrastruktūrā, nemateriālajos ieguldījumos un pamatlīdzekļos (vismaz viena *euro* apmērā uz vienu *euro* ERAF finansējuma) summu naudas izteiksmē tādā apmērā, kas ir lielāka vai vienāda ar ERAF finansējuma apmēru.  Ja pašvaldības (projekta iesniedzēja) attīstības programmas investīciju plānā ir iekļauti vairāki projekti, kurus plānots īstenot vienas atlases kārtas ietvaros, tad:  a) projekta iesniedzējs projektā šajā apakšpunktā minētajā aprēķinā vienas jaunas darbavietas radīšanai paredz izmaksas ne vairāk kā 60 000 *euro* ERAF finansējuma;  b) pašvaldība nodrošina, ka kopumā vienas atlases kārtas projektos šajā apakšpunktā minētajā aprēķinā izmaksas vienas jaunas darba vietas radīšanai nav lielākas par 41 000 *euro* ERAF finansējuma;  4.1.5. nav izpildītas 4.1.1., 4.1.2., 4.1.3. un 4.1.4.apakškritērijā noteiktās prasības. | *Kritērijā jāsaņem vismaz 2 punkti*  **10**  **6**  **4**  **2**  **0** |
| 4.2. | **Komersantu, kuri gūst labumu no projekta ietvaros radītās infrastruktūras, piesaistītās investīcijas:**  4.2.1. no 1,20 *euro* līdz 1,29 *euro* apmērā uz vienu *euro* projekta kopējā ERAF finansējuma;  4.2.2. no 1,10 *euro* līdz 1,19 *euro* apmērā uz vienu *euro* projekta kopējā ERAF finansējuma;  4.2.3. no viena *euro* līdz 1,10 *euro* apmērā uz vienu *euro* projekta kopējā ERAF finansējuma;  4.2.4. ir izpildīta prasība, kas paredz, ka projekta iesniedzējs nodrošina vienas jaunas darbavietas radīšanai paredzēto izmaksu (ne vairāk kā 41 000 *euro* ERAF finansējuma) un nefinanšu investīciju komersanta, kurš guvis labumu no projekta investīcijām infrastruktūrā, nemateriālajos ieguldījumos un pamatlīdzekļos (vismaz viena *euro* apmērā uz vienu *euro* ERAF finansējuma) summu naudas izteiksmē tādā apmērā, kas ir lielāka vai vienāda ar ERAF finansējuma apmēru.  Ja pašvaldības (projekta iesniedzēja) attīstības programmas investīciju plānā ir iekļauti vairāki projekti, kurus plānots īstenot vienas atlases kārtas ietvaros, tad:  a) projekta iesniedzējs projektā šajā apakšpunktā minētajā aprēķinā vienas jaunas darbavietas radīšanai paredz izmaksas ne vairāk kā 60 000 *euro* ERAF finansējuma;  b) pašvaldība nodrošina, ka kopumā vienas atlases kārtas projektos šajā apakšpunktā minētajā aprēķinā izmaksas vienas jaunas darba vietas radīšanai nav lielākas par 41 000 *euro* ERAF finansējuma.  4.2.5. nav izpildītas 4.2.1., 4.2.2., 4.2.3. un 4.2.4. apakškritērijā noteiktās prasības. | *Kritērijā jāsaņem vismaz 2 punkti*  **10**  **6**  **4**  **2**  **0** |
| 4.3. | **Projekta īstenošanas rezultātā revitalizētā (atjaunotā) zemes platība (degradētā teritorija):**  4.3.1. vairāk nekā 10,10 ha;  4.3.2. 7,10 līdz 10 ha;  4.3.3. 3,10 līdz 7 ha;  4.3.4. 0,10 līdz 3 ha;  4.3.5. nav izpildītas 4.3.1., 4.3.2., 4.3.3. un 4.3.4.apakškritērijā noteiktās prasības. | *Kritērijā jāsaņem vismaz 2 punkti*  **10**  **6**  **4**  **2**  **0** |
| 4.4. | **Projekta iesniegumā ir norādīts un pamatots, kā iesniegtais projekts papildina citus uz uzņēmējdarbības veicināšanu vērstus iesniegtus, īstenotus vai īstenošanā esošus projektus, kuri ir finansēti vai kurus plānots finansēt no citiem šī specifiskā atbalsta mērķa projektiem vai citiem specifiskajiem atbalsta mērķiem, vai citiem finanšu instrumentiem:**  4.4.1. projekts paredz papildinātību ar vairāk nekā vienu projektu vai projekta iesniegumu;  4.4.2. projekta paredz papildinātību ar vienu projektu vai projekta iesniegumu;  4.4.3. projekta iesniegumā nav norādīta papildinātība ar projektiem vai projektu iesniegumiem. | *Kritērijs nav izslēdzošs*  **4**  **2**  **0** |
| 4.5. | **Projekta iesniegumā atspoguļota projekta īstenošanas gatavības pakāpe:**   4.5.1.visām projekta ietvaros plānotajām būvniecības darbībām ir augsta gatavības pakāpe, ja:   * ir veikta būvvaldes atzīme par būvdarbu uzsākšanas nosacījumu izpildi būvatļaujā vai apliecinājuma kartē, vai paskaidrojuma rakstā, vai ir iesniegta būvvaldes izziņa, kas liecina, ka būvdarbiem būvatļauja, paskaidrojuma raksts vai apliecinājuma karte nav nepieciešama, un par visām būvniecības darbībām ir izsludināts iepirkums.   4.5.2.visām projekta ietvaros plānotajām būvniecības darbībām ir vidēja gatavības pakāpe, ja:   * ir veikta būvvaldes atzīme par projektēšanas nosacījumu izpildi būvatļaujā vai apliecinājuma kartē, vai paskaidrojuma rakstā, vai ir iesniegta būvvaldes izziņa, kas liecina, ka būvdarbiem būvatļauja, paskaidrojuma raksts vai apliecinājuma karte nav nepieciešama un par būvniecības darbībām nav izsludināts iepirkums.   4.5.3.nav izpildītas 4.5.1. un 4.5.2.apakškritērijā noteiktās prasības. | *Kritērijā jāsaņem vismaz 2 punkti*  **4**  **2**  **0** |
| **KVALITĀTES KRITĒRIJI PAR HORIZONTĀLAJIEM PRINCIPIEM** | | |
| 4.6. | **Projekta ietekme uz horizontālo principu „Vienlīdzīgas iespējas”:**  4.6.1. projektā ir iekļautas specifiskas darbības vides un informācijas pieejamības nodrošināšanai papildu būvnormatīvos noteiktajam;  4.6.2. projektā nav iekļautas specifiskas darbības vides un informācijas pieejamības nodrošināšanai papildu būvnormatīvos noteiktajam. | *Kritērijs nav izslēdzošs*  **1**  **0** |
| 4.7. | **Īstenojot projektu, publiskajā iepirkumā izmanto zaļā publiskā iepirkuma principus (horizontālā principa „Ilgtspējīga attīstība” kritērijs):**  4.7.1. vismaz vienā no projekta ietvaros īstenojamiem publiskajiem iepirkumiem;  4.7.2. nevienā projekta ietvaros īstenotajā publiskajā iepirkumā. | *Kritērijs nav izslēdzošs*  **1**  **0** |

1. Kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ievērojot specifikā atbalsta mērķa projektu atlases nolikumā noteikto. [↑](#footnote-ref-1)
2. Darbības programmas „Izaugsme un nodarbinātība” 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi. [↑](#footnote-ref-2)
3. Kritērija ietvaros tiek pārbaudīta projekta iesniedzēja atbilstība noteiktajam finansējuma saņēmēju lokam. [↑](#footnote-ref-3)
4. Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-4)
5. Attiecināms no brīža, kad minētie Ministru kabineta noteiktumi stājas spēkā, t.i. no 2015.gada 5.marta. [↑](#footnote-ref-5)
6. Kritērija neatbilstības gadījumā atbildīgā iestāde pieņem lēmumu par projekta iesnieguma apstiprināšanu ar nosacījumu, ievērojot specifikā atbalsta mērķa projektu atlases nolikumā noteikto [↑](#footnote-ref-6)
7. Atbilstoši spēkā esošajam regulējumam [↑](#footnote-ref-7)
8. Kritērija neatbilstības gadījumā atbildīgā iestāde pieņem lēmumu par projekta iesnieguma apstiprināšanu ar nosacījumu, ievērojot specifikā atbalsta mērķa projektu atlases nolikumā noteikto. [↑](#footnote-ref-8)